Publication: Magyar Közlöny
Issue: MK-2000-106 (Year: 2000, Number: 106)
Era: 1990-2004
Section: szóló 21/1998. (XII. 27.) EüM rendelet 9. § aa)—ae) pontjaiban felsoroltakat,
Paragraph Index: 59

szóló 21/1998. (XII. 27.) EüM rendelet 9. § aa)—ae) pontjaiban felsoroltakat, — több különböző helyre történő kimenekítés esetére a kapcsolattartás rendjét. Kapcsolódó tervek: Riasztási berendelési terv, Szállítási terv. Élelmezési terv IV. Elzárkózási terv A terv célja az egészségügyi intézményben tartózkodó személyek védelme a váratlanul fellépő, veszélyeztető esemény (veszélyes anyagok kibocsátásával járó esemény vagy ipari baleset, nukleáris baleset) hatása alól. A terv két változatban „A” főmunkaidőre és „B” azon túli időszakra (beleértve az ünnep- és munkaszüneti napokat) készüljön. Mindkettő tartalmazza: — a technikai kivitelezésre kijelölt, továbbá az abba bevonható, személyeket, — az elzárkózás technikai megoldásához szükséges anyagok biztosítását, tárolási helyét, — az elzárkózás technikai kivitelezési utasítását (a végrehajtásban résztvevők számának megfelelően több példányban), továbbá — a védelem fenntartás érdekében fokozott figyelmet igénylő betegek (gyermek- és elmeosztályok) szorosabb felügyeletét, — a betegfelvétel szüneteltetését. Az „A” terv tartalmazza: — a végrehajtásra kijelölt személyeket, — az elrendelés módját, a műszaki végrehajtás normaidejét, — az épület(ek)ben rekedt személyek (ambuláns betegek, látogatók) elhelyezését, ellátását, — több épületből álló intézménynél (pavilonos rendszer) az egyes osztályok más szakterületek képviselőivel való megerősítését. A „B” terv tartalmazza: — a terv példányainak elhelyezését épületenként, — a teljes elzárkózás kivitelezhetetlensége esetére, a részleges elzárkózásra alkalmas épületrészek kijelölését és a betegek oda történő átcsoportosítását, — a műszaki végrehajtás normaidejét, — a szakszemélyzet egy részének berendelését (elégséges felkészülési idő és várhatóan hosszabb elzárkózás esetén). Kapcsolódó tervek: Riasztási berendelési terv, Élelmezési terv. V. OSH telepítési terv A tervet csak az ÁNTSZ megyei (fővárosi) intézete által az Orvosi Segélyhely(ek) (a továbbiakban: OSH) telepítésére kijelölt egészségügyi szolgáltatók készítik. A terv tartalmazza: — a telepítendő OSH-k számát, — segélyhelyenkénti bontásban az induló személyi állomány beosztását és kijelölt feladatkörét, — a személyi állomány váltásának beosztását, — az OSH telepítéshez szükséges felszerelések anyagok jegyzékét, azok tárolásának helyét, — a telepítésre alkalmas objektumok megnevezését, címét, az elérési útvonalakat (alternatívákkal), — az OSH-k telepítési berendezési vázlatát, — a betegazonosításra, az állapot és az elvégzett beavatkozások dokumentálására szolgáló kísérő kartonok mintapéldányát, — a mentésirányítás értesítését az OSH telepítésről, — veszélyes hulladék tárolását, — a telepítés megkezdésének, valamint a teljes működési képesség elérésének normaidejét, — a telepítés műszaki felelősét, a kórházi egység üzembe helyezéséhez szükséges technikai állomány kijelölését. Kapcsolódó tervek: Riasztási berendelési terv, Szállítási terv, Élelmezési terv, Egészségügyi anyagbiztosítási terv. VI. Szükségkórház telepítési terv A tervet csak az ÁNTSZ megyei (fővárosi) intézetei által a szükségkórház telepítésére kijelölt kórházak készítik. A terv tartalmazza: — a telepítendő szükségkórház(ak) típusát, számát, — a telepítés helyét, az illetékes védelmi bizottság által kijelölt befogadó objektum megnevezését, címét, tulajdonosa, üzemeltetője megnevezését, címadatait, — az objektumot kiutaló határozatot, — a kórházként való működéshez szükséges legfontosabb műszaki feladatok meghatározását, a munkálatokat végző (intézményi vagy külső) szervezet megnevezését, — a részletes berendezési tervet (beleértve a halottak ideiglenes elhelyezésére szolgáló terület kijelölését), — a telepítendő szükségkórház felszerelésének, berendezéseinek tárolási helyét, — a felszerelések, anyagok helyszínre szállításának és telepítésének sorrendjét, 2000/106. szám — a telepítés megkezdésének, valamint a teljes működési képesség elérésének normaidejét, — a telepítés műszaki felelősét, a kórházi egység üzembe helyezéséhez szükséges technikai állomány kijelölését, — a kijelölt személyi állomány név-, szakképzettségi és címadatait, szükségkórházi feladatait és beosztását, — a kijelölt vezetői állomány megbízási dokumentumait, feladatainak hatáskörének leírását, — a személyzet pihenőidőben való elhelyezését, — a veszélyes hulladék tárolását. Kapcsolódó terv: Szállítási terv, Egészségügyi anyagbiztosítási terv, Élelmezési terv, Többletfeladatok ellátásának terve. VII. Többletfeladatok ellátásának terve béke- és minősített időszak idején A tervet 1—3 napra, 4—14 napra és 15 napon túli időszakra kell elkészíteni. A katasztrófa következtében tömegesen jelentkező sérültek (mérgezettek, sugársérültek, járvány esetén fertőző betegek) ellátását minden, akut ellátást végző intézetnek terveznie kell. Az ÁNTSZ általi külön kijelölés hiányában a szakmai átprofilírozásra való felkészülés során figyelembe kell venni a régióban lévő ismert jelentősebb veszélyforrásokat is. A terv tartalmazza: — a többletfeladatok elláthatósága érdekében szükségessé váló intézkedések elrendelésére jogosult személy megjelölését fő munkaidőben és az azon túli időszakban; — a feltétlen kórházi ellátást nem igénylő állapotú betegek soron kívüli hazabocsátását vagy hazaszállíttatását, — pótágyak beállítását; — a katasztrófa típusának megfelelő szakmai osztályok kapacitásának kibővítése céljából az átprofilírozását = sebészeti-traumatológiai ellátásra, égési sérült ellátásra, = belgyógyászati-toxikológiai ellátásra, = az arra kijelölt intézeteknél hematológiai-sugársérült ellátásra, = belgyógyászati-fertőzőbeteg ellátásra, = átvevő osztályozó létrehozása; — diagnosztikai egységek folyamatos működésének biztosítását; — a személyi állomány átcsoportosítását, figyelemmel máshová beosztásra kerülőkre; — az arra kijelölt intézeteknél a sugársérültek ellátását, illetve dekontaminálását; — a vegyi sérültek mentesítését; — a lehetőleg azonos szakmai színvonalú váltó csoportok kialakítását; — a betegfelvétel korlátozását (ÁNTSZ rendelkezés esetén); — a betegfelvétel rendjének módosítását a belső betegáramlás szabályozását; — az egyszerűsített ellátási dokumentációra vonatkozó szabályozást, iratmintákat; — a katasztrófa medicina szűkített ellátási irányelveinek bevezetését. A fentieken kívül a rendkívüli állapotra vonatkozóan az alábbiakra kell kitérni: — a szakszemélyzet elosztása során a hadkötelesek közül csak a meghagyási jegyzékben szereplő és a hadkiegészítő parancsnokság által visszaigazolt személyekkel lehet számolni, — a fegyveres erők és rendvédelmi szervek sérültjei ellátását és a területileg illetékes hadkiegészítő parancsnoksággal és rendőrkapitánysággal való kapcsolattartást is tervezni kell, — el kell készíteni a más jogszabályok által előírt védelmi terveket (óvóhelyi védelem, fényálcázás stb.). Kapcsolódó tervek: Egészségügyi anyagbiztosítási terv, Élelmezési terv, Szállítási terv. VIII. Az intézményben keletkezett károk, illetve a működést akadályozó körülmények között az ellátás fenntartásának terve A tervet fekvőbeteg-ellátó intézetek készítik. A károsító, akadályozó körülmény sokféle lehet (pl. a dolgozók nem tudnak eljutni munkahelyükre, akadozik a gyógyszer-, az élelmiszer-ellátás, természeti erő vagy fegyveres támadás rombolódást okoz, ipari baleset vagy egyéb okból történő vegyi anyag általi veszélyeztetettség, nukleáris veszélyhelyzet, közműszolgáltatások szünetelése stb.). A terv tartalmazza: — tűz, rombolódás esetére a betegek és a személyzet mentésének módját és felelőseit, — a használható állapotban maradt felszerelések és orvostechnikai eszközök elosztását — és annak felelősét — legszükségesebb ellátások biztosítása érdekében, — a rendelkezésre álló munkavégzésre alkalmas dolgozók átcsoportosítását, — egyes, az adott helyzetben nélkülözhető szakmai profilok szüneteltetését és erről az ÁNTSZ tájékoztatását, — áramkimaradás esetére tartalék áramforrás biztosítását, karbantartását, a hozzá való hajtóanyag készletben tartását, az azonnali működtetés személyi feltételeit, — a felvonók meghibásodása esetére a kézi betegmozgatás megszervezését. Kapcsolódó tervek: Egészségügyi anyagbiztosítási terv, Élelmezési terv, Kommunikációs terv. IX. Egészségügyi anyagbiztosítási terv A tervet 1—3 napra, 4—14 napra és 15 napon túli időszakra kell elkészíteni. A terv tartalmazza: — vér és vérpótlószerek biztosítását, infúziós oldatok előállítását, az intézeti gyógyszertár feladatait, — szűkített választékú gyógyszerkészlet használatának bevezetését az Állami Egészségügyi Tartalék ÁNTSZ megyei intézeténél rendelkezésre álló gyógyszernormájának figyelembevételével, 2000/106. szám — gyógyszerek, kötszerek és a folyamatos működéshez szükséges egyéb anyagok beszerzését, — elzárkózás esetére a pavilonos rendszerű intézeteknél az egy-két napra szükséges gyógyszer, kötszer és textília biztosítását (szétosztását), — a textíliák mosatásának megszervezését a szokásos lehetőség megszűnése vagy kapacitását meghaladó többletfeladat esetére. X. Szállítási terv A terv tartalmazza: — a szállítási feladatokért felelős személyeket és címadataikat, — a kitelepítésre kimenekítésre, valamint az intézet működését biztosító szállításokhoz igénybe vehető intézeti járművek jegyzékét (rendeltetés, rendszám típus, teherbírás, rakterület), a gépkocsivezetők és a helyettesítő személyek címadatait, — a riasztással kapcsolatos kiértesítés jármű és gépkocsivezető jegyzékét a felkeresendő címekkel, — szükségkórház(ak) telepítésére kijelölt kórháznál a szükségkórházankénti járműszükségletet, — OSH telepítésére kijelölt kórháznál az OSH felszerelésének kiszállításához szükséges járműigényt, — kitelepítéshez, illetve a szükségkórházi egység(ek)nek a telepítésre kijelölt objektumba való szállításához a helyi védelmi igazgatás által kirendelésre kerülő lebiztosított járművek listáját (rendszám, tulajdonos, telephely, típus, teherbírás, rakterület), a lebiztosítással kapcsolatos dokumentumokat, — kimenekítéshez az intézmény területén található összes jármű (beleértve a dolgozók és a betegek járműveit is) igénybevételét, — az üzemanyag biztosítást, — a javító kapacitás elérhetőségét, — a rakodást irányító és végző, illetve a feladatra átmenetileg beosztható személyeket. XI. Élelmezési terv A tervet 1—3 napra, 4—14 napra és 15 napon túli időszakra kell elkészíteni. A terv tartalmazza: — az étkeztetésért, az élelmiszerek, nyersanyagok beszerzéséért felelős személyeket és címadataikat, — tábori konyha jellegű étkeztetést, — az előre kidolgozott egytálétel, hideg étel „katasztrófa menüket”, — melegvízhiány esetére az alternatív kémiai tisztító eljárásokat, — elzárkózás esetére pavilonos intézeteknél az egy-két napra elegendő élelmiszer szétosztását, — kimenekítés esetére az élelmezés biztosításának módját, — kitelepítés esetére az élelmezési felszerelések és készletek áttelepítését, — a megnövekedett beteglétszám és a haza távozni nem tudó (ideiglenesen bentlakó) saját és vezényelt személyzet, valamint az önkéntes segítők élelmezésének biztosítását, — az OSH-ra kivezényelt állomány ellátását, — a saját konyha működésképtelenné válása esetére az élelmezés más forrásból való megoldását, — a saját ivóvízbázissal való rendelkezés esetén annak használatba vételét, a vízminőség előzetes bevizsgáltatását, — ivóvíz beszállíttatásáról való gondoskodást a felelős megjelölésével. XII. Kommunikációs terv A terv tartalmazza: — a betegek tájékoztatásával kapcsolatos feladatokat, = kitelepítés, = kimenekítés, = elzárkózás, = intézményt ért károsodás során; — a betegek tájékoztatását a betegjogok átmeneti korlátozásáról; — a dolgozók, odavezényeltek és önkéntes segítők folyamatos tájékoztatásának módját a kialakult helyzetről és a várható feladatokról; — az ÁNTSZ intézettel, a mentőszolgálattal, a katasztrófavédelem területi és helyi szerveivel, a terület, régió társintézeteivel és a médiával való kapcsolattartás felelősét; — egyszerűsített dokumentáció és betegnyilvántartás kidolgozását; — a hozzátartozók tájékoztatásának módját és felelősét a betegek felvételéről áthelyezéséről, elhalálozásáról. A közlekedési és vízügyi miniszter 9/2000. (X. 30.) KöViM rendelete a személygépkocsival végzett személyszállítási szolgáltatások engedélyezése eljárásaihoz kapcsolódó igazgatási szolgáltatási díjakról

Source: https://magyarkozlony.hu/hivatalos-lapok/ca249a22e0c74db090510c07616f148e85ab67fb/dokumentumok/240efbe89105b69f9181d0d9aa4f78b1c9747504/letoltes